JCh—2018. Chorak finalning yana bir juftligi ma’lum: Braziliya—Belgiya

2-iyul sanasida futbol bo‘yicha Rossiyada bo‘lib o‘tayotgan Jahon Chempionati nimchorak finali doirasida ikkita o‘yin bo‘lib o‘tdi.

Kunning dastlabki o‘yinida Braziliya Meksikani 2:0 hisobida mag‘lub etib, chorak finalga yo‘l oldi. Ikkinchi o‘yinda esa Belgiya terma jamoasi Yaponiya ustidan qiyinchilik bilan g‘alaba qozondi. 3:2 hisobidagi g‘alaba Belgiyani 1/4 finalda Braziliya bilan raqib bo‘lishini ta’minladi.
Demak chorak finalning hozirgacha ma’lum bo‘lib ulgurgan juftliklari quyidagicha:
Urugvay—Fransiya
Rossiya—Xorvatiya
Braziliya—Belgiya
Urugvay—Fransiya uchrashuvi 6-iyul kuni Toshkent vaqti bilan 19:00 da, Braziliya—Belgiya o‘yini ham xuddi shu kuni 23:00 da,  Rossiya—Xorvatiya bahsi esa 7-iyul 23:00 da bo‘lib o‘tadi.